6. ΠΡΟΕΔΡΙΚΟΝ ΔΙΑΤΑΓΜΑ της 15/22 Ιουν. 1932 Περί παροχής δικαιώματος εκφωνήσεως και αντιφωνήσεως εις μεσίτας του Χρηματιστηρίου Αθηνών. Άρθρον μόνον.-Καθορίζομεν ότι αι εν τω άρθρ. 18 παράγρ. 1 του ν. 3632 περί χρηματιστηρίων αξιών διαλαμβανόμεναι συναλλαγαί συνάπτονται υπό τας αυτάς προϋποθέσεις επίσης εγκύρως και εν περιπτώσει εκφωνήσεως ή αντιφωνήσεως αυτών υπό μεσίτου και υπό τον όρον όπως χρηματιστής, δια δηλώσεώς του προς τον επόπτην, έχη προηγουμένως αναλάβει την ευθύνην των πράξεων και παραλείψεων του μεσίτου εκ των δι’ εκφωνήσεως ή αντιφωνήσεως συναπτομένων κατά τα ανωτέρω υπό των μεσιτών πράξεων. Η τοιαύτη δήλωσις ισχύει μέχρις ανακλήσεως. Ο επόπτης κοινοποιεί αντίγραφον της δηλώσεως ταύτης εις την επιτροπήν του Χρηματιστηρίου, ήτις επιμελείται της τοιχοκολλήσεως εν τω εσωτερικώ της αιθούσης του Χρηματιστηρίου πίνακι περιλήψεως των τοιούτων δηλώσεων. Ο μεσίτης δεν δύναται να εκφωνή δια πλείονας του ενός χρηματιστάς. Το τοιούτο δικαίωμα των μεσιτών δύναται να αρθή εφ’ ωρισμένον ή και οριστικώς δι’ αποφάσεως του δευτέρου χρηματιστηριακού δικαστηρίου, δια τους παραβάτας των διατάξεων του ν. 3632, ανεξαρτήτως των λοιπών εν αυτώ πειθαρχικών διατάξεων. 